**MAKTABGACHA, UMUMIY O‘RTA VA MAKTABDAN TASHQARI TA’LIM TASHKILOTLARI PEDAGOG KADRLARINI ATTESTATSIYADAN O‘TKAZISH UCHUN TARBIYA FANIDAN MALAKA SINOVLARI TOPSHIRIQLARI SPETSIFIKATSIYASI**

**KIRISH**

Tarbiya fani davlatning ta’lim-tarbiya sohasidagi siyosatini amalga oshirishda mavjud bo‘lgan dolzarb muammolarni hal etishga yo‘naltiriladi. Ushbu fan yosh avlod tarbiyasidagi ishlarni yangi bosqichga olib chiqishga qaratilgan ustuvor vazifalar, asosiy maqsad va yo‘nalishlarni belgilab beradi. Shuningdek, mamlakat yoshlarini ma’nan va jismonan barkamol qilib tarbiyalash, iqtidori va salohiyatini ro‘yobga chiqarish, ularni davlat va jamiyatning rivojiga keng jalb etish, tashabbuslarini yetarli darajada qo‘llab-quvvatlash maqsadida huquqiy asoslar, iqtisodiy imkoniyatlar va tashkiliy mexanizmlarni yanada kengaytirishga xizmat qiladi. Pedagog kadrlarning bilim va salohiyatini belgilab beradigan sinov jarayonlari ham aynan mana shu maqsadda tashkil etiladi. Mazkur test spetsifikatsiyasining maqsadi pedagog kadrlarning tarbiya fanidan bilim darajasini aniqlash uchun qo‘llanadigan test variantlari strukturasi va unga qo‘yiladigan talablarni belgilashdan iborat. Mazkur hujjatga aprobatsiyalar natijasida qo‘shimchalar, o‘zgartirishlar va tuzatishlar kiritilishi mumkin.

**I.Tarbiya fanini bilishni baholash uchun test sinovi turlari**

Tarbiya fani bo‘yicha mutaxassis o‘qituvchilarning ega bo‘lishi kerak bo‘lgan bilim, ko‘nikma va malakalarni baholashga mo‘ljallangan topshiriqlardan iborat.

**II.Tarbiya fanidagi bilimlarni baholash uchun test sinovlari bilan qamrab olingan mazmun sohalari**

O‘qituvchilarning tarbiya fanidan bilimini baholash bo‘yicha test topshiriqlari umumta’lim maktablarining 5-11-sinflari uchun kurs materiallari va malaka talablari bo‘yicha tegishli adabiyotlardan iborat bo‘lib, fanning quyidagi bo‘limlarini qamrab oladi:  
1. Insonning ma’naviy va axloqiy qadriyatlari.

2. Fuqarolik hissi.

3. Yashashdan maqsad munosib hayot.

4. O‘z-o‘zini anglash.

5. Inson va jamiyat;

6. Ijtimoiy tarmoq: imkoniyat va tahdidlar.

7. Ilm-ma’rifat. Innovatsiya.

8. Tadbirkorlik asoslari.

9. Ekologik tarbiya.

10. Tinch va xotirjam yashash baxti.

11.Tarbiya fanining huquqiy asoslari.

***Eslatma 1:*** *Tarbiya fanining ushbu bo‘limlari umumta’lim maktablari standartlari asosida berilgan. Ular joriy o‘quv rejasi va malaka talablari asosida aniqlashtiriladi va kichikroq mavzularga bo‘linadi va kodifikatorda taqdim etiladi.*

**III.Tarbiya fanidan bilimlarni baholashda qamrab olinadigan konstruktlar**

|  |  |  |
| --- | --- | --- |
|  | **Talablar** | **Konstruktlar** |
| **1** | **Insonning ma’naviy va axloqiy qadriyatlari, rostgo‘ylik, adolat** | Milliy va umuminsoniy qadriyatlarning mohiyatini bilish, to‘g‘ri va noto‘g‘ri xatti-harakatlarni ajrata olish, tenglik va haqqoniylik prinsiplari hamda etiket qoidalarini amalda qo‘llash |
| **2** | **Vatanparvarlik, daxldorlik, fuqarolik hissi** | Fuqarolik hissi va daxldorlik prinsiplarini real vaziyatlarda qo‘llash, fuqarolik huquq va burchlarini farqlash |
| **3** | **Munosib hayot qurish tamoyillari** | Munosib hayot tamoyillarini farqlash, muvaffaqiyatga erishish yo‘llarini aniqlash, vaqtni samarali taqsimlash mezonlarini hayotiy vaziyatlarda qo‘llash hamda baxtiyorlik hissini tahlil qilish |
| **4** | **O‘z-o‘zini anglash, o‘zgarish, tanqidiy fikrlash** | Hissiyotlarni farqlash, jamiyat yoki shaxsiy rivojlanishdagi o‘zgarishlarni aniqlash hamda mustaqil qaror qabul qilish va tanqidiy fikrlash ko‘nikmalari asosida ularni tahlil qilish |
| **5** | **Jamiyat, mahalla, oila, din, madaniyat** | Jamiyat, mahalla, oila, din va madaniyat tushunchalarini bilish, ularni bir-biridan farqlash, vazifalarini aniqlash |
| **6** | **Ijtimoiy tarmoq: imkoniyat va tahdidlar, ogohlik** | Ijtimoiy tarmoqlarning imkoniyat va tahdidlarini aniqlash, zamonaviy texnologiyalardan samarali foydalanish hamda global tarmoqdagi xavfsizlik va odob-axloq qoidalarini real vaziyatlarda tahlil qilish |
| **7** | **Ilm-ma’rifat, innovatsiya, liderlik** | Ilm-ma’rifatning shaxs va jamiyat taraqqiyotidagi ahamiyatini bilish, innovatsion va liderlik yondashuvini real vaziyatlarda qo‘llash |
| **8** | **Tadbirkorlik, frilanserlik** | Tadbirkorlik va frilanserlik tushunchalarini farqlash, bozor ehtiyojlarini aniqlash, moliyaviy va vaqt resurslarini samarali boshqarish, real loyihada tadbirkorlik yoki frilanserlik yondashuvini qo‘llash |
| **9** | **Tabiat va inson** | Tabiiy resurslardan oqilona foydalanish tamoyillarini bilish, tabiat va inson o‘rtasidagi o‘zaro ta’sirni aniqlash, real vaziyatlarda ekologik qarorlar qabul qilish. |
| **10** | **Hamkorlik, bag‘rikenglik, millatlararo hamjihatlik** | Hamkorlik, bag‘rikenglik va millatlararo hamjihatlik tushunchalarini farqlash, madaniyatlararo muloqotda odob-axloq qoidalarini qo‘llash |
| **11** | **Tarbiya fanining huquqiy asoslari** | Tarbiya fanining huquqiy asoslarini bilish, davlat ta’lim standartlari talablarini aniqlash |

**Test sinovlari yordamida tarbiya fani bo‘yicha bilimlarni baholashda**

**quyidagi aqliy faoliyat turlari baholanadi**

1. Bilish

2. Qoʻllash

3. Mulohaza yuritish

**IV.Tarbiya fani o‘qituvchilarini attestatsiyadan o‘tkazishda bilimlarni baholash uchun ishlatiladigan test turlari**

Y 1 – Bir necha javobli yopiq test.  
 Y 2 – Moslikni tanlashga oid yopiq test.  
 Y 3 – To‘rtta javob variantli, bitta to‘g‘ri javobli yopiq test.  
Y 4 – Gap yoki jarayonlarni to‘g‘ri ketma-ketlikda joylashtirishni talab qiladigan test.

Y 5 – “To‘g‘ri”// “Noto‘g‘ri javob talab qilinadigan savol turi.

***Eslatma 2*:** *texnik imkoniyatlar tufayli testning ayrim turlari o‘zgarishi mumkin.*

**V. Mutaxassis o‘qituvchilar uchun tarbiya fanidan testlar spetsifikatsiyasi**

|  |  |  |  |  |
| --- | --- | --- | --- | --- |
| **Mazmun soha** | **Bo‘lim** | **Topshiriq**  **soni** | **Baholanadigan aqliy faoliyat turi** | **Test turi** |
| **Insonning ma’naviy va axloqiy qadriyatlari** | Men insonman.  Oliy maqsad.  Go‘zal fazilatlar.  Muomala va muloqot asoslari. | 2 | Bilish | Y3 |
| Qo‘llash | Y1 |
| **Fuqarolik hissi** | Men fuqaroman  Oila – kichik Vatan  Oilaviy qadriyatlar  Inson ma’naviyati  Inson va jamiyat  Birlashgan o‘zar | 2 | Qo‘llash | Y2 |
| Mulohaza | Y3 |
| **Yashashdan maqsad munosib hayot** | Yashashdan maqsad munosib hayot  Oilaviy qadriyatlar  Oliy maqsad | 3 | Qo‘llash | Y1 |
| Qo‘llash | Y2 |
| Qo‘llash | Y3 |
| **O‘z-o‘zini anglash** | O‘z - o‘zini anglash  Oliy maqsad  Yashashdan maqsad munosib hayot  O‘zgarish, mashaqqatlarni yengish | 4 | Qo‘llash | Y3 |
| Qo‘llash | Y1 |
| Mulohaza | Y3 |
| Qo‘llash | Y2 |
| **Inson va jamiyat** | Inson va jamiyat  Oila kichik vatan  Men fuqaroman  Inson ma’naviyati  Men va mening ajdodlarim | 8 | Qo‘llash | Y3 |
| Mulohaza | Y3 |
| Qo‘llash | Y1 |
| Qo‘llash | Y2 |
| Qo‘llash | Y1 |
| Qo‘llash | Y3 |
| Bilish | Y3 |
| Qo‘llash | Y3 |
| **Ijtimoiy tarmoq: imkoniyat va tahdidlar** | Men va mening do‘stlarim  Hushyorlik va ogohlik  Ijtimoiy tarmoq: imkoniyat va tahdidlar | 3 | Qo‘llash | Y2 |
| Qo‘llash | Y1 |
| Mulohaza | Y3 |
| **Ilm-ma’rifat. Innovatsiya** | Ilm-ma’rifat. Innovatsiya  Taraqqiyot va biznes-ilm-fan va yaratuvchanlik mevasi | 5 | Qo‘llash | Y3 |
| Qo‘llash | Y1 |
| Qo‘llash | Y2 |
| Qo‘llash | Y3 |
| Bilish | Y3 |
| **Tadbirkorlik asoslari** | Tadbirkorlik, g‘oya va boylikdan foydalanish mezonlari  Orzu, maqsad va muvaffaqiyat  Mehnatsevarlik, tadbirkorlik va kasbiy ko‘nikmalar  Shaxsiy rivojlanish | 3 | Qo‘llash | Y2 |
| Mulohaza | Y3 |
| Qo‘llash | Y1 |
| **Ekologik tarbiya** | Men fuqaroman  Oila – kichik Vatan  Men va mening do‘stlarim  Oliy maqsad  Oila va salomatlik | 2 | Qo‘llash | Y3 |
| Bilish | Y3 |
| **Tinch va xotirjam yashash baxti** | Tinch va xotirjam yashash baxti  Birlashgan o‘zar | 2 | Qo‘llash | Y3 |
| Qo‘llash | Y1 |
| **Tarbiya fanining huquqiy asoslari** | “Tarbiya” fani bo‘yicha umumiy o‘rta ta’lim muassasalari o‘quvchilariga qo‘yiladigan malaka talablari. (DTS)  Uzluksiz ma’naviy tarbiya konsepsiyasi  O‘zbekiston Respublikasi Vazirlar Mahkamasining umumiy o‘rta ta’lim muassasalarida “Tarbiya” fanini bosqichma-bosqich amaliyotga joriy etish to‘g‘risidagi 422-sonli qarori | 1 | Bilish | Y3 |
| **Jami:** | | **35** |  |  |

***Eslatma 3:*** *yuqoridagi ko‘rsatkichlar (testlar soni, qaror qabul qilish vaqti, ball, qiyinlik darajasi,) sinov natijalariga qarab o‘zgarishi mumkin.*

**VI.Tarbiya bilimlarni baholash uchun test sinovlari qismlari bo‘yicha qiyosiy ko‘rsatkichlar bo‘yicha qiyosiy ko‘rsatkichlar**

|  |  |  |  |  |  |
| --- | --- | --- | --- | --- | --- |
| **Test sinovlari qismlari** | **Qamralgan mazmun sohalar** | **Topshiriq soni** | **Ajratilgan vaqt** | **Ball** | **Baholanadigan aqliy faoliyat** |
| O‘qituvchilarning tarbiya fani bo‘yicha bilimlarini baholash | I – XI | 35 | 70 daqiqa | 70 ball | Bilish – 5 ta  Qo‘llash – 25 ta  Mulohaza – 5 ta |

**VII.O‘qituvchilarni attestatsiyadan o‘tkazish uchun tarbiya fanidan test topshiriqlari bo‘yicha kodifikator**

|  |  |  |
| --- | --- | --- |
| **Soha kodi** | **Baholanadigan**  **mazmun**  **elementi kodi** | **Test sinovida baholanadigan mazmun elementi** |
| **1. INSONNING MA’NAVIY VA AXLOQIY QADRIYATLARI** | | |
| **1** | 1.1 | Rostgo‘ylik va burchni his etib yashash |
| 1.2 | Inson ezgulik ijodkori |
| 1.3 | Minnatdorlik hissi |
| 1.4 | Har bir inson hurmatga loyiq |
| 1.5 | Adolat hayot haqiqati |
| 1.6 | Maqsadim-mening ishtiyoqim |
| 1.7 | Nafosat va ma’naviyat |
| 1.8 | Etiket |
| 1.9 | Muomala va muloqot asoslari |
| 1.10 | Muomala uchun zarur odoblar |
| 1.11 | Kommunikativlik-muvaffaqiyat kaliti |
| 1.12 | Samarali muloqot sirlari |
|  | 1.13 | Avval tinglashni o‘rganing |
| 1.14 | Harakat qilmagan baxtga yetolmas |
| **2. FUQAROLIK HISSI** | | |
| **2** | 2.1 | Vatanparvarlik |
| 2.2 | Insonning huquq va majburiyatlari |
| 2.3 | Mening mahallam-mening faxrim |
| 2.4 | Xatti-harakat qanday bo‘lsa, oqibat ham shunday bo‘ladi |
| 2.5 | Vatan taraqqiyotida men mas’ulman |
| 2.6 | O‘zbekiston Respublikasi fuqarolik asoslari |
| **3. YASHASHDAN MAQSAD MUNOSIB HAYOT** | | |
| **3** | 3.1 | Yashamoq-o‘zidan yaxshi nom qoldirmoq |
| 3.2 | Faol o‘quvchidan faol fuqarolikkacha |
| 3.3 | Kelajakka sarmoya-vaqtni mazmunli o‘tkazish |
| 3.4 | Baxtiyorlik-umrning bosh maqsadi |
| 3.5 | Dadil qadamlar bilan katta hayot sari |
| 3.6 | Muvaffaqiyat-qunt va qat’iyat natijasi |
| 4. **O‘Z-O‘ZINI ANGLASH** | | |
| **4** | 4.1 | Yuksalish-o‘zingni anglashdan boshlanadi |
| 4.2 | Hayotda o‘z istaklarimizni anglash |
| 4.3 | Qat’iy fe’l-atvorning muhimligi |
| 4.4 | Qiyin vaziyatlarda hissiyotlarni boshqarish |
| 4.5 | Umr-umid sinov-imkoniyat |
| 4.6 | Hayot-betakror ne’mat |
| 4.7 | O‘zgarish, mashaqqatlarni yengish |
| 4.8 | Tushkunlik va besaranjomlikni boshqarish |
| 4.9 | Mashaqqatlarni yengib o‘tish |
| 4.10 | Tanqid va tanqidiy fikrlashning muhimligi |
| **5. INSON VA JAMIYAT** | | |
| **5** | 5.1 | Mahalla qadriyatlar beshigi |
| 5.2 | Oila-kichik Vatan |
| 5.3 | Tabiat va inson |
| 5.4 | Xotira-buyuk qadriyat |
| 5.5 | Jamiyatning ma’naviy asoslari |
| 5.6 | Din va madaniyat |
| 5.7 | Dunyo dinlarida insonparvarlik g‘oyalari |
| 5.8 | Kibermakonda axborot iste’moli madaniyati |
| 5.9 | Eng katta meros-bu yaxshi tarbiya |
| 5.10 | Daxldorlik |
| **6. IJTIMOIY TARMOQ: IMKONIYAT VA TAHDIDLAR** | | |
| **6** | 6.1 | Ogohlik |
| 6.2 | Ko‘zga ko‘rinmas xatarlar |
| 6.3 | Buzg‘unchi g‘oyalar |
| 6.4 | Jaholatga qarshi ma’rifat bilan kurashish |
| 6.5 | Xavfsiz media ummoni |
| 6.6 | Ishonchli va ishonchsiz axborotlar |
| **7. ILM-MA’RIFAT. INNOVATSIYA** | | |
| **7** | 7.1 | Buyuklarni aziz qilgan-bilim |
| 7.2 | Tafakkur-kelajakka yetaklovchi vosita |
| 7.3 | Bilimga asoslangan jamiyatda muvaffaqiyat qozonish |
| 7.4 | Innovatsiya va ilg‘or fikrlash-taraqqiyot g‘ildiragi |
| 7.5 | Til bilgan dunyo ko‘radi |
| 7.6 | Vaqt-bebaho ne’mat |
| 7.7 | Tanqidiy fikrlash |
| 7.8 | Liderlikka xos xususiyatlar |
| **8. TADBIRKORLIK ASOSLARI** | | |
| **8** | 8.1 | Tadbirkorlik mezonlari |
| 8.2 | Biznes boshlash uchun zamonaviy g‘oyalar |
| 8.3 | Frilanserlik-qo‘shimcha daromad manbai |
| 8.4 | Insonni boy va qashshoq qiluvchi omillar |
| 8.5 | Boylikdan foydalanish mezonlari |
| 8.6 | Havas qil va oldinga intil |
| 8.7 | Mehnatidan qadr topgan ayollar |
| 8.8 | Maqsadga qanday erishiladi |
| **9. EKOLOGIK TARBIYA** | | |
| **9** | 9.1 | Tabiat va inson |
| 9.2 | Ona tabiatni asrash-bizning burchimiz |
| 9.3 | Jonvorlarga g‘amxo‘rlik qilish |
| 9.4 | Ekologik madaniyat |
| 9.5 | Ekologik xavflar |
| **10.** **TINCH VA XOTIRJAM YASHASH BAXTI** | | |
| **10** | 10.1 | Yaxshilik yo‘lida hamkorlik |
| 10.2 | Insoniylik xalqimizning eng buyuk fazilati |
| 10.3 | Bag‘rikenglik-tinchlik va totuvlik sari muhim qadam |
| 10.4 | Millatlararo hamjihatlik |
| 10.5 | Har bir farzand Vatan himoyachisi |
| **11. TARBIYA FANINING HUQUQIY ASOSLARI** | | |
| **11** | 11.1 | “Tarbiya” fani bo‘yicha umumiy o‘rta ta’lim muassasalari o‘quvchilariga qo‘yiladigan malaka talablari. (DTS) |
| 11.2 | Uzluksiz ma’naviy tarbiya konsepsiyasi |
| 11.3 | O‘zbekiston Respublikasi Vazirlar Mahkamasining umumiy o‘rta ta’lim muassasalarida “Tarbiya” fanini bosqichma-bosqich amaliyotga joriy etish to‘g‘risidagi 422-sonli qarori |

***Eslatma 4:*** *jadvalning birinchi ustunida tarbiya fanining mazmun sohalari kodi, ikkinchi ustunda baholanadigan mazmun elementi kodi va uchinchi ustunda attestatsiya test sinovida baholanadigan mazmun elementi keltirilgan.*

**VIII. Tarbiya fanidan bilimlarni baholash mezoni:**

Har bir sinov test turiga qarab turli xil baholash mezonlariga ko‘ra baholanadi.

a) agar belgilangan javob toʻgʻri boʻlsa, 2 ball;

b) agar belgilangan javob notoʻgʻri boʻlsa, 0 ball.

**IX**.**Asosiy foydalanishga tavsiya etiladigan adabiyotlar ro‘yxati:**

1.O‘zbekiston Respublikasining Konstitutsiyasi. Lex.uz. 30.04.2023.

2.O‘zbekiston Respublikasining “Ta’lim to‘g‘risida” gi Qonuni. Lex.uz. 23.09.2020.

3.O‘zbekiston Respublikasining “Bola huquqlarining kafolatlari to‘g‘risida” gi Qonuni. Lex.uz. 07.01.2008.

4.“Volontorlik faoliyati to‘g‘risida”gi qonun. Lex.uz. 02.12.2019.

5. O‘zbekiston Respublikasi Prezidentining 2019-yil 29-apreldagi “O‘zbekiston Respublikasi xalq ta’limi tizimini 2030-yilgacha rivojlantirish konsepsiyasi to‘g‘risida” gi PF-5712-son Farmoni. Lex.uz.

6. O‘zbekiston Respublikasi Vazirlar Mahkamasining 2019-yil 31-dekabrdagi “Uzluksiz ma’naviy tarbiya konsepsiyasini tasdiqlash va uni amalga oshirish chora tadbirlari to‘g‘risida” gi 1059-son Qarori. Lex.uz.

7. O‘zbekiston Respublikasi Vazirlar Mahkamasining 2020-yil 6-iyundagi “Umumiy o‘rta ta’lim muassasalarida “Tarbiya” fanini bosqichma-bosqich amaliyotga joriy etish chora-tadbirlari to‘g‘risida” gi 422-son Qarori. Lex.uz.

8. O‘zbekiston Respublikasi Xalq ta’limi vazirligining Tarbiya fani uchun umumiy o‘rta ta’limning davlat ta’lim standartlarini tasdiqlash to‘g‘risidagi 235-sonli buyrug‘i, Lex.uz.

9. “Farzandnoma” kitobi O. Mahmudov. “O‘qituvchi”, Toshkent-2020.

10. Tarbiya fanini o‘qitish texnologiyasi - o‘qituvchilar uchun metodik qo‘llanma, B. Xodjayev, M.Artikova. Respublika ta’lim markazi, Toshkent-2020.

**Amaldagi tarbiya fani darsliklari ro‘yxati**

11. Tarbiya 5-sinf o‘quvchilari uchun darslik. M. Quronov, Yu. Risyukova, O. Tigay, O.Usmanova, S.Xafizova. “G‘afur G‘ulom”, Toshkent-2020.

12. Tarbiya 6-sinf o‘quvchilari uchun darslik. M. Quronov Yu. Risyukova, O. Tigay, O.Usmonova, S. Xafizova. “G‘afur G‘ulom”, Toshkent-2020.

13. Tarbiya 7-sinf o‘quvchilari uchun darslik. D. Kenjayev, N. Ismatova, D. Ro‘ziyeva, N. Xolmuxamedova, Sh. Sattorov, Z. Zamonov, Z. Islomov, O. Mahmudov, D. Rahimjonov, S. Akkulova, S. Shermuhammedova, S. Madaliyeva, S. Zokirova, L. Mo‘minova. “O‘zbekiston” Toshkent-2020.

14. Tarbiya 8-sinf o‘quvchilari uchun darslik. Z. Zamonov, O. Maxmudov, Z. Islomov, D. Ro‘ziyeva, D. Rahimjonov, Sh. Sattorov, N. Ismatova, S. Akkulova, S. Shermuxamedova, N. Xolmuxamedova, S. Madaliyeva, L. Mo‘minova, S. Zokirov. “Zamin nashr”, Toshkent-2020.

15. Tarbiya 9-sinf o‘quvchilari uchun darslik. Sh. Sattorov, D. Ro‘ziyeva, Z. Islomov, N. Ismatova, S. Akkulova, S. Shermuxamedova, Z. Zamonov, O. Maxmudov, D. Rahimjonov, N. Xolmuxamedova, S. Madaliyeva, L. Mo‘minova, S. Zokirova. “O‘zbekiston”, Toshkent-2020.

16. Tarbiya 10-sinf o‘quvchilari uchun darslik. N. Ismatova, Z. Zamonov, Z. Islomov, D. Rahimjonov, O. Maxmudov, D. Ro‘ziyeva, S. Shermuxamedova, S. Akkulova, N. Xolmuxamedova, Z. Jabborova. Respublika ta’lim markazi, Toshkent-2021.

17. Tarbiya 11-sinf o‘quvchilari uchun darslik. D. Kenjayev, N. Ismatova, Z. Islomov, D. Rahimjonov, D. Ruziyeva, Z. Zamonov, O. Mahmudov, S. Shermuhammedova, S. Akkulova, N. Xolmuxamedova, Z. Jabborova. Respublika ta’lim markazi, Toshkent-2021.

**Izoh:** *Tarbiya fani bo‘yicha test topshiriqlari normativ-huquqiy hujjatlarga kiritilgan o‘zgarish va qo‘shimchalarni inobatga olgan holda shakllantiriladi. Qonun hujjatlarida belgilangan tartibda o‘zgartirish kiritilganda qonunning asl manbayiga murojaat qilinadi. (O‘zbekiston Respublikasi qonunchilik ma’lumotlari milliy bazasi - Lex.uz. sayti)*